ඉදිරි මහමැතිවරණය සම්බන්ධයෙන් තවත් සාකච්ඡාවක් අද මැතිවරණ කොමිසමේදී පැවැත්වුණා.මැතිවරණ ආරවුල් නිරාකරණය කිරීම සහ පැමිණිලි විමර්ශන කිරීම සම්බන්ධයෙන් විශේෂ කමිටුවක් පත් කිරීම පිළිබඳව මෙහිදී අවධානය යොමුවූ බවයි මැතිවරණ කොමිසම සඳහන් කළේ.බස්නාහිර සහ දකුණු පළාත්වල මෙන්ම, රත්නපුර සහ පුත්තලම දිස්ත්‍රික්කවල නිලධාරින් ඊට එක්ව සිටියා.අනතුරුව මාධ්‍ය හමුවක් කැඳවමින් අදහස් දැක්වූ මැතිවරණ කොමිසමේ සභාපති මහින්ද දේශප්‍රිය කාර්යාල තුළ පෝස්ටර් කටවුට් ප්‍රදර්ශනය කිරීමට අවසර ලබා නොදීම සම්බන්ධයෙන් පළ වන මතවාද පිලිබඳ අදහස් පළ කළා.ඔහු කියා සිටියේ මැතිවරණ නිීතිය ක්‍රියාවට නැංවීම පමණක් කොමිසම සිදුකර ඇති බවයි.මේ අතර, අගෝස්තු 5 වනදා පැවැත්වීමට නියමිත මහ මැතිවරණයට අදාළ පෙරහුරු ඡන්ද විමසීම් අද මට්ටක්කුලියේ ප්‍රජාශාලාවක මෙන්ම, දෙමටගොඩ සාම විහාරයේදී පැවැත්වුණා.